kardosdrur/scandi-wiki huggingface dataset:
Oluf Hall

Peter Oluf Brøndsted Hall (født 10. maj 1839 i København, død 30. april 1909) var en dansk proprietær, bror til Carl Hall.

Han var søn af konseilspræsident Carl Christian Hall og Augusta Marie Hall, født Brøndsted, tog filosofikum, og var sekretær for sin far, der var forstander for Herlufsholm skole og gods samt sekretær for Den Hielmstierne-Rosencroneske Stiftelse, som havde hjemme på Herlufsholm. Senere blev Hall indehaver af Horstedgård ved Vejle (Højen Sogn) og Sorthat Plantage på Bornholm. 1. september 1887 blev han Ridder af Dannebrog.

Han ægtede 5. april 1888 på Frederiksberg Anna Betty Adelaide Kringelbach (12. april 1848 i København – ?). De havde ingen børn.

Han er begravet på Herlufsholm.

Kilder 
 Johannes Madsen, De Kgl. Danske Ridderordener: Personalhistorisk Festskrift udgivet i anledning af Hans Majestæt Kong Christian Den Niendes 40 aarige Regeringsjubilæum paa foranstaltning af H. F. Grandjean Oberstlieutenant, A. Christiansen 1903, s. 373.
 Slægtsside for slægten Brøndsted

Riddere af Dannebrog
Proprietærer fra Danmark
Danskere i 1800-tallet
Personer fra København
Eurojackpot

Eurojackpot er et fælleseuropæisk lottospil, der startede 23. marts 2012. De deltagende lande er Danmark (incl Færøerne og Grønland), Sverige, Norge, Island, Finland, Estland, Letland, Litauen, Holland, Tyskland, Tjekkiet, Ungarn, Kroatien, Slovenien, Italien, Spanien, Slovakiet og Polen.

Chancen for at vinde en 1. præmie er 1:139.838.160. Selve spillet går ud på at vælge fem hovedtal og to stjernetal. De fem hovedtal bliver valgt mellem tallene 1-50, mens de to stjernetal bliver fundet mellem 1 og 12. Forventningerne fra arrangørerne af spillet er, at omkring 50 millioner spillere vil spille med, hvor selve trækningen finder sted i Helsinki i Finland hver tirsdag og fredag kl. 21 EET. Spillet har to kontrolcentre – et i Tyskland og et i Danmark.

Gældende fra trækningen d. 25 marts 2022 blev Eurojackpot ændret til nu at have trækninger både tirsdag og fredag, samt udvidet mulige stjernetal fra 1-10 til 1-12. Samtidig blev højeste mulige pulje hævet fra 570 mio. kr. til 750 mio. kr.

Vinderchance 

Før 25. marts 2022 var mulige stjernetal fra 1 til 10, og vinderchancen så derfor således ud:

Største gevinster 
Største gevinster (ajourført 30/10/2021)

Den største gevinst i dansk historie på 315 millioner kroner opnåede en 47-årig kvinde fra Helsingør den 20. februar 2015 på Eurojackpot. Den næststørste gevinst i Danmarkshistorien på 310 millioner kroner blev vundet den 9. april 2021 af en spiller fra Roskilde Kommune.

Et finsk syndikat bestående af 50 spillere fra Siilinjärvi, der havde spillet en systembillet med 4 forudsigelser i 7/3 systemtilstand til et samlet beløb på 504,00 Euro, vandt den 23. august 2019 det maksimale jackpotbeløb plus yderligere gevinster fra den lavere præmie kategorier og dermed rekordgevinst på 582.737.246 kroner (91.938.695,00 Euro).

Historie 
Eurojackpot har været på tegnebrættet i op mod seks år, før end det endelig blev realiseret i marts 2012. De deltagende lande ser spillet som en konkurrent til EuroMillions, der også er et fælleeuropæisk lotterispil. De deltagende lande aftalte i november 2011, at spillet skulle sættes i gang i løbet af 2012, og efterfølgende meldte både Norge, Sverige og Island sig som interesserede, og de kom med senere i spillet.

Selve salget til spillet startede lørdag den 17. marts, og den allerførste trækning i spillet blev foretaget fredag 23. marts. Der var ingen vindere af den store 1. præmiepulje ved den første trækning.

Se også 
 Lotto
 Lotto (Danske Spil)
 EuroMillions

Noter 

Lotterier
Etableret i 2012
Opel Ampera

Opel Ampera er en konstant eldreven plug-in hybridbil fra Opel introduceret i 2011. Modellen er teknisk set en elbil med batterier som kan oplades fra elnettet. Bilen har også en benzinmotor som der tilkoblet en elektrisk generator der kan oplade batterierne. Bilen der er en stor mellemklassebil vandt titlerne Årets Bil i Danmark og Årets Bil i Europa 2012.
 
Opel Ampera kan køre ca. 60 km på ren elektricitet fra de 16kWh lithium-ion batterier, som kan oplades fra elnettet. Ved hjælp af opladning fra benzinmotoren kan bilens rækkevidde forlænges til ca. 500 km.

Opel Ampera bygger ligesom den næsten identiske Chevrolet Volt på Voltec-platformen, som er bygget og udviklet af General Motors.  

Ampera ventes at få salgspris i Europa på ca. 42.000 Euro (ca. 312.000 danske kroner). Pga. det danske bilafgiftssystem er introprisen i Danmark på knap 600.000 danske kroner.

Kilder

Eksterne henvisninger 

 Officielt websted 

Ampera
Store mellemklassebiler
Hybridbiler
Biler introduceret i 2011
Biler fra 2010'erne
Årets Bil i Danmark
Årets Bil i Europa
Daniel Norouzi

Daniel Norouzi (født 3. januar 1992) er en dansk professionel fodboldspiller.

I juli 2013 indgik Brøndby IF og Vejle Boldklub en aftale om at Norouzi spiller sæsonen 2013/14 i Vejle B på en lejeaftale. Norouzi fik ikke forlænget sin kontrakt i Brøndby IF og den 30. juni 2014 kunne Vejle Boldklub meddele at klubben havde sikret sig ham på en toårig kontrakt.

Eksterne henvisninger 

 Daniel Norouzis profil på Brøndby IFs hjemmeside 
 Daniel Norouzi, all-time Superstats.dk

Referencer 

Fodboldspillere fra Danmark
Fodboldspillere fra Brøndby IF
Fodboldspillere fra Vejle Boldklub
FA Cup 1887-88

Football Association Challenge Cup 1887–88 var den 17. udgave af Football Association Challenge Cup, nutildags bedre kendt som FA Cup. Turneringen blev afviklet som en cupturnering med deltagelse af 149 klubber. De første kampe blev spillet den 8. oktober 1887, og finalen blev afviklet den 24. marts 1888 på Kennington Oval i London, hvor West Bromwich Albion FC besejrede Preston North End FC med 2-1. Det var første gang, at West Bromwich Albion vandt FA Cup'en, og holdet havde tabt i finalen i de to foregående sæsoner. Preston North End FC var til gengæld i FA Cup-finalen for første gang.

Resultater

West Bromwich Albions vej til sejren

Første runde 

Første runde blev spillet i perioden 9. oktober – 13. november 1886 og havde deltagelse af 149 hold, der spillede om 78 ledige pladser i anden runde. Tre af holdene, Blackburn Olympic FC, Hotspur FC og Wrexham Olympic FC, var oversiddere i denne runde og gik dermed videre til anden runde uden kamp.

Anden runde 

Anden runde blev spillet i perioden 29. oktober – 26. november 1887 og havde deltagelse af 78 hold, der spillede om 41 ledige pladser i tredje runde. Heraf var seks hold, Birmingham Excelsior FC, Grimsby Town FC, Lockwood Brothers FC, Oswestry FC, Shankhouse FC og Swifts FC oversiddere i anden runde og gik dermed videre til tredje runde uden kamp.

Tredje runde 

Tredje runde blev spillet i perioden 19. november – 3. december 1887 og havde deltagelse af de 41 hold, der var gået videre fra anden runde, og som spillede om 23 ledige pladser i fjerde runde. Fem af holdene var oversiddere i denne runde, Aston Villa FC, Crewe Alexandra FC, Notts Rangers FC, Old Foresters FC og The Wednesday FC, og de gik dermed videre til fjerde runde uden kamp.

Fjerde runde 

Fjerde havde deltagelse af de 23 hold, der gik videre fra tredje runde. Holdene spillede om 16 ledige pladser i femte runde. Det betød, at følgende ni hold var oversiddere i denne runde og derfor gik videre til femte runde uden kamp: Blackburn Rovers FC, Chirk AAA FC, Derby County FC, Derby Junction FC, Middlesbrough FC, Old Carthusians FC, Preston North End FC, Stoke City FC og West Bromwich Albion FC.

Femte runde 

Femte runde havde deltagelse af de 16 hold, der gik videre fra fjerde runde, og holdene spillede om otte ledige pladser i kvartfinalerne.

Kvartfinaler 

Kvartfinalerne havde deltagelse af de otte hold, der gik videre fra femte runde, og holdene spillede om fire ledige pladser i semifinalerne.

Semifinaler 

Semifinalerne havde deltagelse af de fire hold, der gik videre fra kvartfinalerne.

Finale

Kilder / eksterne henvisninger 
 RSSSF – 1887–88 FA Cup  
 The FA – FA Cup – Past results

Noter 

Sæsoner i FA Cup
Fodbold i 1887
Fodbold i 1888
Nissan LEAF

Nissan Leaf er en elbil fremstillet af den japanske bilfabrikant Nissan Motor. Salget af bilen begyndte i Japan og USA i december 2010. I Europa begyndte salget i 2011.
Leaf, der er en lille mellemklassebil, vandt titlen Årets Bil i Europa 2011.

Til forskel fra gængse hybridbiler som Toyota Prius, er Leaf en ren elbil. Elmotoren får sin kraft fra 48 serieforbundne lithium-ion batterier. Batterierne oplades på 8 timer med 230 V spænding via den såkaldte "mormorlader". Ved offentlige ladestandere kan bruges et kabel fra Type 2 på standeren til type 1 på bilen. Den kan også hurtigoplades til 80 % kapacitet på en halv time med 50 kW opladning af typen CHAdeMO. Bilen kan genvinde energi ved opbremsning og sende energien tilbage til batterierne. Dette har især betydning ved bykørsel.

Nissan Leaf har ifølge Nissan en rækkevidde på op til 385 km. Høj fart kræver stor effekt, hvorfor rækkevidden er betydeligt længere ved 100 end ved 120 km/t.

Produktionen af Leaf-modellen foregår på Nissans japanske fabrikker i Yokohama, Oppama og Tochigi. I 2012 åbnede en fabrik i Smyrna, Tennessee, USA og i Storbritannien åbnede i 2013 en fabrik i Sunderland.

Nissan Leaf var oprindeligt nært beslægtet med elbilen Renault Fluence, som kendes gennem Better Place.

Siden 2018-modellen har Leaf kunnet leveres i to størrelser batterier: 40 kWh og 62 kWh. Tidligere var størrelsen på batterierne 20 og 31 kWh.

Varmeapparatet var rent elektrisk i de første modeller og blev erstattet af en varmepumpe medio 2013. Modellerne kaldes "euromodellen", hvilket kendes på dens mørke indtræk og varme i rattet.

Galleri

Kilder

Eksterne henvisninger 

 Nissans danske hjemmeside
 Miljöfordon Syd 

Leaf
Elbiler
Årets Bil i Europa
Små mellemklassebiler
Biler introduceret i 2010
Biler fra 2010'erne
Universe Outside This World

Universe Outside This World er det andet studiealbum af den danske sanger og sangskriver Kim Wagner, der blev kendt gennem sin deltagelse i sangkonkurrencen Voice - Danmarks største stemme på TV 2, hvor han vandt en pladekontrakt med Universal Music i februar 2012. Albummet udkom den 16. april 2012.

Indspilningerne til Universe Outside This World blev påbegyndt i starten af marts 2012 i Medley-studiet i København. Albummet er produceret af danske Søren Mikkelsen og svenske Moh Denebi, mens Kim Wagner selv har co-produceret. Det indeholder ti af Kim Wagner's egne sange samt to covernumre; heriblandt "Dedication to My Ex" fra den amerikanske rapper Lloyd, som Wagner optrådte med til Voice-finalen. "All I Ever Wanted" er tidligere blevet udgivet på Wagners debutalbum af samme navn i 1999, mens "Last Chance for Love" er et nummer han skrev til Sanne Salomonsen-albummet Language of the Heart i 1994.

Spor

Kilder 

Album fra 2012
Derby Junction F.C.

Derby Junction Football Club var en amatørfodboldklub i Derby, England. Klubben var aktiv i 1880'erne og 1890'erne, hvor klubben bl.a. nåede semifinalen i FA Cup 1887-88 og var med til at grundlægge Midland League i 1890. Holdet spillede sine hjemmekampe i Derby Arboretum.

Derby Junction var oprindeligt et hold for tidligere elever fra Junction Street School, og den blev opdøbt til Derby Junction i 1885. Deres bedste FA Cup-resultat blev opnået i sæsonen 1887-88, hvor de på vej til semifinalen bl.a. besejrede de forsvarende mestre, Blackburn Rovers FC. I semifinalen tabte de til de senere vindere af turneringen, West Bromwich Albion FC. Den næste sæson blev Derby Junction slået ud i første runde af bysbørnene fra Derby County FC. 

Visse kilder hævder, at klubben blev oprettet i begyndelsen af 1880'erne. Den blev nedlagt i 1895, da professionalismen for alvor begyndte at få fodfæste i engelsk fodbold.

Kilder / eksterne henvisninger 

Fodboldklubber i England
Ophørt i 1895
Alicia Vikander

Alicia Vikander (født 3. oktober 1988) er en svensk skuespiller, blandt andet kendt for sin rolle som Caroline Mathilde i En kongelig affære. Vikander har vundet en Oscar for bedste kvindelige birolle i Den danske pige (2016).


Udvalgt filmografi

Film

Tv-serier

Eksterne henvisninger 

 

Skuespillere fra Sverige
Dutse

Dutse er en by, der er hovedstad i den nigerianske delstat Jigawa und liegt i den nordlige del af landet. Befolkningen er anslået 39.265 mennesker (2012). Dermed er den den fjerdestørste by i Jigawa efter Hadejia, Gumel og Birnin Kudu.
Det kuperede område omkring Dutse er dækket af Savanne.

Dutse blev 12. december 1991 hovedstad i den netop da oprettede delstat Jigawa.

Dutse og dens omgivelser udgør en af Jigawa 27 Local Government Areas (LGA) med et areal på 1099 km². Ved folketællingen i 1991 havde det 138.452 indbyggere og en befolkningstæthed på 126 indb./km².

Eksterne kilder og henvisninger 

Byer i Nigeria
Local Government Areas

Nigerias delstater er inddelt i i alt  774 Local Government Areas (LGAs).

Hvert  local government area er administreret af et Local Government Council bestående af en formand for lokalområdet, og andre valgte medlemmer som kaldes Councillors.

Lokalregeringernes funktioner er beskrevet i den nigerianske forfatning og består blandt andet af:
Økonomiske anbefalinger til staten;
Opkrævning af skatter og afgifter;
Etablering og vedligeholdelse Etablering og vedligeholdelse af kirkegårde og begravelsespladser og hjem for fattige eller svagelige;
Indregistrering af  køretøjer mv.
Etablering, vedligeholdelse og regulering af markeder, og offentlige toiletter;
Opbygning og vedligeholdelse af veje, gader, kloaker, parker og pladser;
Navngivning af veje og gader og nummerering af huse;
Levering og vedligeholdelse af offentlig transport og renovation;
Registrering af fødsler, dødsfald og ægteskaber;
Vurdering af privatejede huse eller lejlighedskomplekser
Styring og regulering af udendørs reklamer, butikker og kiosker, restauranter og andre steder til salg af fødevarer, og vaskerier.

Hver LGA er inddelt i mindre wards.

Nigerias geografi
Colours (Christopher-album)

Colours er debutalbummet fra den danske sanger og sangskriver Christopher, der blev udgivet den 19. marts 2012 på EMI. Albummet blev udsendt i en Speciel Edition den 12. november 2012.

Spor

Hitlister

Kilder 

Debutalbum fra 2012
Debutalbum fra Danmark
Christopher-album
Botslot Sø

Botslot Sø (dansk) eller Bottschlotter See (tysk) er en indsø med vekslende vandstand i det nordlige Tyskland, beliggende øst for Fartoft og vest for Vejgaard i Nordfrisland i det vestlige Sydslesvig. 

Søen er en rest af en tidligere pril, der blev omdannet til sø ved inddigningen af Botslot Kog i 1633. Syd for søen ligger Blomekogen.

Søen tjener også til afvanding af markerne i marsklandet omkring. Botslot Sø har afløb til Bongsil Kanal, som udmunder få kilometer vest for søen i Nordsøen gennem sluserne ved Slutsil.

Eksterne henvisninger 

Søer i Slesvig-Holsten
Nordfrisland
Verlan

Verlan er en fransk form for argot. Ord i verlan dannes ved at bytte rundt på bogstaverne og eventuelt tilføje eller fjerne nogle bogstaver (Bakke snagvendt, røversprog). Ordet verlan er et eksempel på det som en omskrivning af ordet l'envers (bagsiden). Den nuværende form for verlan opstod i slutningen af det 20. århundrede i forstæderne til de franske storbyer. Skikken med at bytte rundt på bogstaver for at skabe et kodesprog, som i lingvistikken kaldes metatese, kendes allerede i 1200-tallet, hvor det bl.a. forekommer i sagnet Tristan og Isolde.
Vittigheden om kunden, der efter jul klagede til sin slagter: "Det var en trist and, I solgte!" er ikke et eksempel på Verlan, men på ordspil.

Eksempler på ord

Eksterne henvisninger 
 

Fagudtryk
Fransk sprog
Jenny Meyer

Jenny Sophie Meyer (16. april 1866 på Frederiksberg – 23. april 1927 sammesteds) var en dansk porcelænsmaler, søster til Emma Meyer.

Hun var datter af appellationsretsråd, senere højesteretsassessor Fritz Meyer og Marie Frederikke Dalberg. Meyer fik i 1892 ansættelse ved Den kgl. Porcelænsfabrik under Arnold Krog og uddannede sig til underglasurmaler af unika, som hun især dekorerede med blomstermotiver. Hun var ansæt på porcelænsfabrikken til sin død 1927. Nogle på verdensudstillingen i Chicago 1893 udstillede vaser fik medalje. Hun besøgte 1895 London navnlig for at studere den keramiske afdeling på South Kensington Museum. Til Kvindernes Udstilling i 1895 udførte Meyer i konkurrence med frem andre kvinder en platte med løvetandsmotiv til Den kongelige Porcelainsfabrik.

Hun har udført to akvareller af Frydenlund Teglværk (ca. 1895, tidligere i Johan Hansens samling).

Jenny Meyer udstillede også via sin arbejdsgiver på Dänischen Ausstellung, Königliche Kunstgewerbemuseum, Berlin 1910, Kvindelige Kunstneres retrospektive Udstilling i København 1920, verdensudstillingen i Paris 1925. Posthumt er hendes værket blevet vist på Søllerød i det lokalhistoriske maleri, Gammel Holtegaard 1982.

Hun var ugift og er begravet på Bispebjerg Kirkegård.

Kilder 
 

Malere fra Danmark
Porcelænsmalere
Personer fra Frederiksberg
Danskere i 1800-tallet
Danskere i 1900-tallet
Blomstermalere
Flyndersø

Flyndersø er Danmarks største hedesø beliggende i den nord-vestlige del af Midtjylland, ved sydkanten af Salling beliggende 15 km sydvest for Skive og øst for Vinderup, i Holstebro- og Skive Kommuner, vest for Karup Ådal. Flyndersø modtager vand fra syd fra Stubbergård Sø via Stubber Å, fra Hellesø og fra Skallesø mod vest, samt en stor del fra grundvandet; Den har afløb via Koholm Å der løber til Karup Å, og videre til Skive Fjord; Den har tidligere haft udløb lidt syd for Koholm Å, ved Flyndersø Mølle. Flyndersø er delt i to ved snævringen, der kun er omkring 1 meter dyb; den nordlige del har et areal på 269 ha, og sydlige del 149 ha, i alt 418 ha.

Søen er omgivet af heder og plantager, mod øst Hjelm Hede, mod nordvest Estvadgård Plantage og mod vest heden Hjerl Hede med frilandsmuseet Hjerl Hede.

Naturbeskyttelse 
Søen er en del af Natura 2000-område nr. 41 Hjelm Hede, Flyndersø og Stubbergård Sø (H41 og F29) og er både et habitat- og fuglebeskyttelsesområde . Søen, hederne og plantagerne omkring søen, i alt 1.200 ha blev fredet 1934 og 1967 ; Hovedparten af de fredede områder ejes af Hjerl-Fonden, der også, frem til 1979, stod bag Hjerl Hede, der ligger vest for søens sydlige del.

Referencer

Eksterne henvisninger 
 Om Flyndersø  på skive.dk
 Danmarks Søer, Søerne i Nordjyllands og Viborg Amter, af Thorkild Høy m.fl. 

Fredede arealer i Danmark
Søer i Skive Kommune
Søer i Holstebro Kommune
EU-habitatområder i Danmark
Lis Møller (litteraturhistoriker)

Lis Møller (født 1955) er en dansk litteraturhistoriker, dr.phil. og lektor i litteraturhistorie ved Aarhus Universitet. Hun har skrevet om psykoanalyse, æstetikteori og litteraturhistorie med fokus på romantikken. Modtager af Georg Brandes-Prisen for 2011 for sin doktordisputats Erindringens poetik.

Eksterne henvisninger 
 Om Lis Møller hos Institut for Kommunikation og Kultur under Aarhus Universitet

Ansatte ved Aarhus Universitet
Faglitterære forfattere fra Danmark
Dansksprogede forfattere fra Danmark
Adrian Bentzon

Christopher Adrian Ernst Weis Bentzon (født 2. juni 1929, død 1. januar 2013) var en dansk jazzpianist, gift med forfatter Lulu Gauguin og far til musiker Aske Bentzon.

Adrian Bentzon var søn af komponisten Jørgen Liebenberg Bentzon (1897-1951) og Michala Johanne Weis (1899-1973).

Bentzon var sammen med Anders Dyrup blandt initiativtagerne til Jazzhus Montmartre i København og var i det hele taget aktiv i det københavnske jazzmiljø – blandt andet i New Orleans-revival'en, hvor han var aktiv fra 1952 frem til 1973. Desuden fungerede han som orkesterleder for Adrian Bentzons Jazzband og var i en periode pianist i Theis-Nyegaards Jazzband.

Som musiker udgav han en lang række jazzplader, og i 1978 kunne han føre titlen forfatter til CV'et med bogen En samtale med fremtiden. Bentzon komponerede i 1969 musikken til Thomas Windings kortfilm, Hemmelig sommer, der ud over at være skrevet af hustruen Lulu Gauguin havde en meget ung Lars (von) Trier i hovedrollen.

Adrian Bentzon er uddannet ved Københavns Universitet, hvor han i 1952 tog magisterkonferens i slavisk filologi. I 1955 tog han job som musiklærer på Bernadotteskolen i København og deltog i 1970 i oprettelsen af Det fri Gymnasium, hvor han fungerede som rektor 1970-74. Fra 1976 og frem til 1996 var Adrian Bentzon rektor på Børnehaveseminariet Frøbel Højskolen i Roskilde. Derefter gik han på pension.

Bentzon var en af modtagerne af PH-prisen i 1975.

Bibliografi 
En samtale med fremtiden (1978)
Gud og fremtiden (2010)

Referencer

Eksterne henvisninger 
 Så meget som de glæder sig, kan de sagtens genskabe den gamle nerve (Information, 28. april, 2010)
 Discografi af Adrian Bentzon (af Allan Stephensen)

Jazzpianister fra Danmark
Adrian
Skolefolk fra Danmark
FictionJunction 2008-2010 The Best of Yuki Kajiura Live

FictionJunction 2008-2010 The Best of Yuki Kajiura Live er et opsamlingsalbum over gruppen FictionJunctions koncerter i årene 2008-2010, hvor nogle af deres bedste optrædender er samlet.

Albummet indeholder optagelser fra Yuki Kajiura Live Vol.#2: 5. Numrene 1-4 på Disc 1 stammer fra Yuki Kajiura Live Vol.#2, numrene 5-8 stammer fra Yuki Kajiura LIVE Vol.#3, numrene 9-11 (FictionJunction Yuuka) og numrene 12-14 (FictionJunction) stammer fra Yuki Kajiura Live Vol.#4: Everlasting Songs Tour 2009. Derimod stammer alle indspilningerne på Disc 2 fra nye optagelser, der ikke tidligere havde været udgivet på DVD og som stammer fra Yuki Kajiura Live Vol.#5: Japanese Seal SP Live. 

Hikaru fra Kalafina og Yuriko Kaida udgjorde koret på numrene 9-11 på Disc 1.

Spor

Hitlisteplaceringer

Noter

Eksterne henvisninger 

 VGMdb the music of visual arts and games  (engelsk)
 canta-per-me fansite  (engelsk)
 Generasia  (engelsk)

FictionJunction-album
Album fra 2010

en:FictionJunction#FictionJunction 2008-2010 The Best of Yuki Kajiura Live
Parallel Hearts

'"Parallel Hearts"' er FictionJunctions første single. 

Titelsangen blev sunget af sangerne Yuriko Kaida, Keiko Kubota, Kaori Oda og Wakana Ootaki og blev anvendt som åbningssang i anima-filmen Pandora Hearts. Derimod blev den anden sang, "Hitomi no Chikara", sunget af Yuuka Nanri efter komponisten Yuki Kajiuras eget ønske.

Katalog number

VTCL – 35065

Numre

Hitlisteplaceringer

Noter

Eksterne henvisninger 

 canta-per-me Yuki Kajiura Fansite – noter til pladen (engelsk)
 VGMdb the music of visual arts and games (engelsk)
 Generasia (engelsk)

FictionJunction-album
Album fra 2009

en:FictionJunction#Parallel Hearts
Toki no Mukou Maboroshi no Sora

"Toki no Mukou Maboroshi no Sora" er FictionJunction's anden single. Titelmelodien sunget af Kaori Oda, Keiko Kubota, Wakana Ootaki og Yuriko Kaida blev anvendt som åbningstema i anima-filmen "Ookami Kakushi". Pladens andet nummer blev sunget af Keiko Kubota.

Numre

Hitlisteplaceringer

Noter

Eksterne henvisninger 

 VGMdb the music of visual arts and games (engelsk)
 canta-per-me Yuki Kajiura Fansite (engelsk)
 Generasia (engelsk)

FictionJunction-album
Album fra 2010

en:FictionJunction#Toki no Mukou Maboroshi no Sora